Urugvajana

Urugvajana () – miestas pietų Brazilijoje, Pietų Rio Grandėje, 650 km į pietvakarius nuo Porto Alegrės, Argentinos pasienyje, Urugvajaus upės kairiajame krante, priešais Argentinos miestą Paso de los Libresą. Yra oro uostas, svarbus Getúlio Vargas-Agustín Pedro Justo tiltas per Urugvajaus upę, upių uostas, geležinkelio stotis. Naftos perdirbimo pramonė. Žemės ūkio (ryžių auginimas) ir gyvulininkystės regiono prekybinis centras.

 Istorija 

Urugvajana įkurta 1843 m. Trigubo Aljanso karo metu Urugvajana buvo toliausiai į pietus užimta paragvajiečių teritorija. XIX a. pab. miestas suklestėjo kaip svarbus vidinis uostas.

Kategorija:Pietų Rio Grandės miestai